Царква сьвятога Якуба (Капэнгаген)

Царква́ сьвято́га Яку́ба (па-дацку: Sankt Jakobs Kirke‎) — храм дацкай лютаранскай царквы ў Капэнгагене (Данія), першая царква ў раёне Эстэрбро. Збудаваная ў 1876—1878 у нэагатычным стылі паводле праекту архітэктара Людвіга Фэнгера. Мінуўшчына Пасьля зносу бастыённых умацаваньняў вакол Капэнгагену места атрымала магчымасьць пашырацца, а ў 1856 року першым храмам, пабудаваным па-за межамі муроў, стала Царква сьвятога Яна ў раёне Нёрэбро. Ейны першы пастар, Рудальф Фрымат, распачаў кампанію па заснаваньні новых цэркваў у раёнах, што пачалі хутка расьці, і ў пэрыяд 1874—1880 рокаў спрычыніўся да закладаньня чатырох цэркваў. Другой зь іх і стала царква сьвятога Якуба, першая ў Эстэрбро. Яна дагэтуль застаецца найвялікшай царквой раёну. Належыць да Лютаранскай царквы. Архітэктура Царква — помнік нэагатычнага стылю з уплывам ангельскай архітэктуры. Збудаваная з чырвонае цэглы. На рэльефе перад цэнтральным уваходам адлюстраваны сьвяты Якуб са сваім сымбалем — марскім грабеньчыкам. Вонкавыя спасылкі Царква сьвятога Якуба (Капэнгаген) — сховішча мультымэдыйных матэрыялаў Афіцыйная бачына (дацк.) Кругавая панарама вонкавага выгляду Кругавая панарама інтэр’еру